
DRUSKININKŲ SAVIVALDYBĖS TARYBA

SPRENDIMAS
DĖL DRUSKININKŲ SAVIVALDYBĖS VIETINĖS RINKLIAVOS UŽ NAUDOJIMĄSI DRUSKININKŲ SAVIVALDYBĖS VIEŠĄJA TURIZMO IR POILSIO INFRASTRUKTŪRA PATVIRTINIMO

2023 m. birželio 29 d. Nr. T1-39
Druskininkai


Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu, Rinkliavų įstatymo 11 straipsnio 1 dalies 11 punktu ir 12 straipsniu, Druskininkų savivaldybės taryba n u s p r e n d ž i a: 
1. Patvirtinti Druskininkų savivaldybės Vietinės rinkliavos už naudojimąsi Druskininkų savivaldybės viešąja turizmo ir poilsio infrastruktūra nuostatus (pridedama). 
2. Pripažinti netekusiu galios Druskininkų savivaldybės tarybos 2011 m. balandžio 29 d. sprendimą Nr.T1-46 „Dėl Vietinės rinkliavos už naudojimąsi Druskininkų kurorto viešąja turizmo ir poilsio infrastruktūra“.
3. Nustatyti, kad šis sprendimas įsigalioja 2024 m. sausio 1 d.
Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.



Savivaldybės meras 				Ričardas Malinauskas

PATVIRTINTA
Druskininkų savivaldybės tarybos 
2023 m. birželio 29 d. sprendimu Nr. T1-39

DRUSKININKŲ SAVIVALDYBĖS VIETINĖS RINKLIAVOS UŽ NAUDOJIMĄSI DRUSKININKŲ SAVIVALDYBĖS VIEŠĄJA TURIZMO IR POILSIO INFRASTRUKTŪRA NUOSTATAI

I SKYRIUS 
BENDROSIOS NUOSTATOS

1. Vietinės rinkliavos už naudojimąsi Druskininkų savivaldybės viešąja turizmo ir poilsio infrastruktūra nuostatai (toliau – Nuostatai) nustato vietinės rinkliavos už naudojimąsi Druskininkų savivaldybės viešąja turizmo ir poilsio infrastruktūra (toliau – Vietinė rinkliava) dydžius, vietinės rinkliavos mokėjimo tvarką, vietinės rinkliavos grąžinimo tvarką, vietinės rinkliavos lengvatas, delspinigių dydį, jų apskaičiavimo ir mokėjimo tvarką.

II SKYRIUS
PAGRINDINĖS SĄVOKOS

2. Vietinė rinkliava už naudojimąsi Druskininkų savivaldybės viešąja turizmo ir poilsio infrastruktūra – tai Druskininkų savivaldybės tarybos sprendimu nustatyta rinkliava už naudojimąsi Druskininkų savivaldybės viešąja turizmo ir poilsio infrastruktūra, galiojanti Druskininkų savivaldybėje.
3. Viešoji turizmo ir poilsio infrastruktūra – nuosavybės teise valstybei ar savivaldybėms priklausantys stacionarūs ar laikini statiniai ir įrenginiai, kiti objektai (turizmo trasos, pėsčiųjų (dviračių) takai, poilsio, apžvalgos ir stovėjimo aikštelės, stovyklavietės ir jų įrenginiai, paplūdimių įrenginiai, informacijos, higienos ir atliekų surinkimo, kiti renginių priežiūros, lankytojų aptarnavimo ir poilsio objektai), skirti rekreacinėms teritorijoms ir turistiniams objektams lankyti ir (ar) poilsiui organizuoti.
4. Apgyvendinimo paslaugos gavėjas – fizinis asmuo, kuris atvyksta į Druskininkų savivaldybę ir iš apgyvendinimo paslaugos teikėjo gauna bent vieną nakvynės paslaugą, nepriklausomai nuo paslaugos užsakovo, išskyrus vaikus iki 18 metų ir ligonius, kuriems medicininės reabilitacijos paslaugos apmokamos iš Privalomojo sveikatos draudimo fondo biudžeto lėšų.
5. Apgyvendinimo paslaugos teikėjas – fizinis ar juridinis asmuo, kuris teikia viešbučio tipo ar specialaus apgyvendinimo paslaugas.
6. Vietinės rinkliavos mokėtojas – apgyvendinimo paslaugos teikėjas.
7. Viešbučio tipo apgyvendinimo paslaugos – apgyvendinimo paslaugos, kurias teikia viešbučiai, moteliai, svečių namai.
8. Specialaus apgyvendinimo paslaugos – apgyvendinimo paslaugos, kurias teikia Druskininkų savivaldybės sanatorijos, reabilitacijos centrai, kempingai, turizmo centrai, poilsio namai, jaunimo nakvynės namai, kaimo turizmo paslaugos, fiziniai asmenys, įsigiję verslo liudijimus (teikia paslaugas, įeinančias į EVRK 55 klasę) ar užregistravę individualią veiklą, bei kiti specialaus apgyvendinimo paslaugų teikėjai.
9. Mokestinis laikotarpis yra kalendorinis mėnuo, už kurį apskaičiuojama ir sumokama vietinė rinkliava.
10. Kitos šiuose nuostatuose vartojamos sąvokos atitinka sąvokas, vartojamas Lietuvos Respublikos rinkliavų, turizmo ir kituose rinkliavų įvedimą ir administravimą reglamentuojančiuose teisės aktuose.

III SKYRIUS
VIETINĖS RINKLIAVOS DYDIS

11. Vietinė rinkliava skaičiuojama nuo apgyvendinimo paslaugos gavėjams suteiktų nakvynių skaičiaus.
12. Vietinės  rinkliavos  dydis asmeniui už suteiktą vieną nakvynę:
12.1. Druskininkų miesto teritorijoje – 2 (du) eurai;
12.2. Druskininkų seniūnijų teritorijose – 1 (vienas) euras.  

IV SKYRIUS
VIETINĖS RINKLIAVOS LENGVATOS

13. Vietine rinkliava neapmokestinami ligoniai, kuriems medicininės reabilitacinės paslaugos apmokamos iš Privalomojo sveikatos draudimo fondo biudžeto lėšų.

V SKYRIUS
VIETINĖS RINKLIAVOS MOKĖJIMO TVARKA

14. Vietinei rinkliavai apskaičiuoti pildoma vietinės rinkliavos deklaracija (1 priedas). 
15. Deklaraciją pildo vietinės rinkliavos mokėtojas, vadovaudamasis Druskininkų savivaldybės tarybos patvirtinta deklaracijos pildymo instrukcija (2 priedas).
16. Asmenys, vykdantys individualią veiklą arba vykdantys veiklą pagal verslo liudijimus, nakvynių skaičių privalo fiksuoti Savivaldybės administracijos įdiegtoje vietinės rinkliavos administravimo informacinėje sistemoje (Apgyvendinimų registre). 
17. Deklaracija pateikiama elektroninėmis priemonėmis per vietinės rinkliavos portalą adresu www.druskininkusavivaldybe.lt mokestiniam laikotarpiui pasibaigus iki kito mėnesio 10 dienos. Už deklaracijoje pateiktų duomenų teisingumą atsako vietinės rinkliavos mokėtojas įstatymų nustatyta tvarka. 
18. Vietinės rinkliavos mokėtojas per mokestinį laikotarpį nesuteikęs apgyvendinimo paslaugų, privalo teikti vietinės rinkliavos deklaraciją, nurodydamas nakvynių skaičių – 0 (nulis). 
19. Vietinė rinkliava turi būti sumokama mokestiniam laikotarpiui pasibaigus iki kito mėnesio 10 dienos į Druskininkų savivaldybės administracijos sąskaitą, nurodytą vietinės rinkliavos deklaracijoje.
20. Deklaracijos nepateikimas neatleidžia nuo prievolės sumokėti vietinę rinkliavą laiku.

VI SKYRIUS
DELSPINIGIŲ DYDIS, APSKAIČIAVIMO IR MOKĖJIMO TVARKA

21. Delspinigių dydis yra 0,03 % už kiekvieną pavėluotą ar nesumokėtą dieną.
22. Rinkliavos delspinigiai:
22.1. skaičiuojami už nesumokėtą arba pavėluotai į biudžetą sumokėtą rinkliavą;
22.2. pradedami skaičiuoti nuo kitos dienos po to, kai rinkliava turėjo būti sumokėta į biudžetą;
22.3. skaičiuojami kiekvieną dieną ir baigiami skaičiuoti rinkliavos sumokėjimo (sugrąžinimo) į biudžetą dieną (įskaitytinai).
23. Rinkliavos mokėtojas gali būti atleidžiamas nuo apskaičiuotų, bet nesumokėtų (neišieškotų) delspinigių ar jų dalies, jeigu:
23.1. jei įrodo, kad nėra kaltas dėl padaryto pažeidimo;
23.2. kai išieškoti netikslinga ekonominiu požiūriu.



VII SKYRIUS
VIETINĖS RINKLIAVOS PERMOKOS GRĄŽINIMO TVARKA

24. Esant vietinės rinkliavos permokai, ji įskaičiuojama į kito mokestinio mėnesio deklaraciją. 
25. Vietinės rinkliavos permoka vietinės rinkliavos mokėtojui gali būti grąžinama, jeigu vietinės rinkliavos mokėtojas pateikia motyvuotą prašymą.
26. Prašymas dėl vietinės rinkliavos grąžinimo Savivaldybės administracijai turi būti pateiktas per 3 mėnesius nuo grąžinti prašomos rinkliavos permokos sumokėjimo datos.
27. Vietinės rinkliavos mokėtojas apie priimtą sprendimą informuojamas Lietuvos Respublikos viešojo administravimo įstatymo nustatytais terminais.

VIII SKYRIUS
VIETINĖS RINKLIAVOS MOKĖTOJO TEISĖS, PAREIGOS IR ATSAKOMYBĖ

28. Vietinės rinkliavos mokėtojas teikdamas informaciją apie nakvynių kainas privalo informuoti apgyvendinimo paslaugos gavėją apie Druskininkų savivaldybėje nustatytą vietinę rinkliavą.
29. Vietinės rinkliavos mokėtojai privalo tvarkyti atskirą vietinės rinkliavos apskaitą, tinkamai fiksuoti vietinės rinkliavos surinkimą apskaitos dokumentuose ir juos saugoti. 
30. Vietinės rinkliavos mokėtojas turi teisę tikslinti rinkliavos deklaraciją. Tikslinimo terminas 3 mėnesiai. Deklaracija tikslinama:
30.1. teikiant patikslintą ataskaitinio laikotarpio deklaraciją;
30.2. teikiant patikslintą praėjusio laikotarpio deklaraciją, o teikiamo ataskaitinio laikotarpio deklaracijoje nurodant dėl tikslinimo susidariusios nepriemokos ar permokos dydį. 
31. Vietinės rinkliavos mokėtojas privalo laiku pateikti vietinės rinkliavos deklaracijas ir laiku sumokėti apskaičiuotą vietinę rinkliavą.
32. Vietinės rinkliavos mokėtojas privalo sudaryti sąlygas Druskininkų savivaldybės kontrolės ir audito tarnybai atlikti vietinės rinkliavos apskaičiavimo ar teikiamų duomenų apie faktinį užimtumą patikrinimą vietoje arba pagal pareikalavimą pateikti visus duomenis, reikalingus vietinės rinkliavos apskaitai ir kontrolei vykdyti.
33. Druskininkų savivaldybės kontrolės ir audito tarnybai nustačius ankstesnių mokestinių laikotarpių deklaracijose pateiktų duomenų netikslumus, vietinės rinkliavos mokėtojas privalo netikslumus ištaisyti ir sumokėti susidariusią nepriemoką per vieną mėnesį.
34. Vietinės rinkliavos mokėtojas, nepateikęs arba pateikęs klaidingą vietinės rinkliavos deklaraciją, laiku nemokantis rinkliavos, pažeidžia šiuos Nuostatus ir atsako Lietuvos Respublikos įstatymų nustatyta tvarka, išskyrus teisės aktais nustatytus atvejus, kai sudaryta ilgalaikės nuomos sutartis (30 dienų ir ilgiau) užregistruota VĮ Registrų centre. 
35. Apgyvendinimo paslaugų teikėjai privalo savo veiklą įtraukti į Valstybinės vartotojų teisių apsaugos tarnybos klasifikuojamųjų ir neklasifikuojamųjų apgyvendinimo paslaugų teikėjų registrus. 

IX SKYRIUS
VIETINĖS RINKLIAVOS APSKAITA

36. Vietinės rinkliavos rinkimą administruoja ir apskaitą vykdo Druskininkų savivaldybės administracija Lietuvos Respublikos teisės aktų nustatyta tvarka.

X SKYRIUS
VIETINĖS RINKLIAVOS RINKIMO KONTROLĖ

37. Vietinės rinkliavos rinkimą kontroliuoja Druskininkų savivaldybės kontrolės ir audito tarnyba.

XI SKYRIUS
VIETINĖS RINKLIAVOS IŠIEŠKOJIMAS

38. Nesumokėta vietinė rinkliava iš vietinės rinkliavos mokėtojo išieškoma Lietuvos Respublikos įstatymų nustatyta tvarka, įskaitant neteisminį ir teisminį skolų išieškojimą, naudojantis skolų išieškojimo įmonių bei antstolių paslaugomis, skolininkui padengiant teismo, atstovavimo (advokato, antstolio) ir kitas išlaidas.

XII SKYRIUS
BAIGIAMOSIOS NUOSTATOS

39. Rinkliavos panaudojimo kryptis ir lėšas nustato ir sprendimus dėl vietinės rinkliavos panaudojimo priima Savivaldybės taryba, tvirtindama savivaldybės biudžetą. 
40. Druskininkų savivaldybės vietinės rinkliavos administravimo veiksmai, neaprašyti šiuose Nuostatuose, atliekami vadovaujantis Lietuvos Respublikos įstatymais bei kitais vietinių rinkliavų administravimo tvarką reglamentuojančiais teisės aktais.

_______________________________


Druskininkų savivaldybės vietinės rinkliavos už 
naudojimąsi Druskininkų savivaldybės viešąja 
turizmo ir poilsio infrastruktūra nuostatų
1 priedas

VIETINĖS RINKLIAVOS UŽ NAUDOJIMĄSI DRUSKININKŲ SAVIVALDYBĖS VIEŠĄJA TURIZMO IR POILSIO INFRASTRUKTŪRA DEKLARACIJA
A dalis
	01
	
Pirminė
Patikslinta
	

	

	Juridinio arba fizinio asmens kodas
	Mokestinis laikotarpis

	
	
	

	
	02
	     
	03
	     
	04
	     

	Juridinio ar fizinio asmens pavadinimas

	05
	     

	
Buveinės adresas

	06
	     

	
Telefonas
	
Faksas
	
Elektroninis paštas

	07
	     
	08
	     
	09
	     

	Pagrindinės vykdomos ekonominės veiklos rūšys (pagal EVRK 2 red.)

	10
	     



B dalis
	Bendras nakvynės vietų skaičius iš viso
	11
	

	Per mokestinį laikotarpį suteiktų nakvynių skaičius iš viso
	12
	     

	13
	Apgyvendinimo paslaugos gavėjai
	Suteiktų nakvynių skaičius
	Nustatytas rinkliavos dydis 
	Apskaičiuota rinkliavos suma 
	Pritaikyta lengvata

	Mokėtina rinkliavos suma 

	
	Asmenys vyresni kaip 18 metų
	     
	     
	     
	     
	     

	
	Ligoniai, kuriems medicininės reabilitacijos paslaugos apmokamos iš Privalomojo sveikatos draudimo fondo biudžeto lėšų
	     
	    
	     
	     
	     

	Mokėtina rinkliavos suma iš viso
	14
	     

	Nepriemoka (+) / permoka (-)
	15
	     

	Priklauso mokėti
	16
	     



Objekto, kuriame vykdoma veikla, pavadinimas ir adresas                   	Nakvynės vietų skaičius pagal objektus
	17.1.
	
	
18
	

	17.2.
	
	
	

	17.3.
	
	
	



Pastabos:
1.	Deklaracija už mokestinį laikotarpį pateikiama iki kito mėnesio 10 d. 
2.	Rinkliavą už mokestinį laikotarpį sumokėti iki kito mėnesio 10 d. 
3.	Rinkliavos gavėjas: Druskininkų savivaldybės administracija, kodas 188776264
4.	Sąskaitos Nr. LT60 7300 0100 9742 8977, „Swedbank“, AB
5.	Duomenis teikti pagal LR galiojančia valiuta.

Patvirtinu, kad deklaracijoje pateikti duomenys yra teisingi.
	
Juridinio asmens vadovas
(arba fizinis asmuo)
	
	
	     
	
	     

	
	A.V.
	
	Parašas
	
	Vardas, pavardė

	Vyr. finansininkas
	
	
	     
	
	     

	
	
	
	Parašas
	
	Vardas, pavardė

	
	
	
	
	
	

	
	
	
	
	
	

	Užpildymo data
	     
	     
	     

	
	Metai
	Mėnuo
	Diena




Druskininkų savivaldybės vietinės rinkliavos už naudojimąsi Druskininkų savivaldybės viešąja turizmo ir poilsio infrastruktūra nuostatų
2 priedas

VIETINĖS RINKLIAVOS UŽ NAUDOJIMĄSI DRUSKININKŲ SAVIVALDYBĖS VIEŠĄJA TURIZMO IR POILSIO INFRASTRUKTŪRA DEKLARACIJOS 
UŽPILDYMO INSTRUKCIJA

I SKYRIUS
BENDROSIOS NUOSTATOS

1. Juridiniai ir fiziniai asmenys, teikiantys apgyvendinimo paslaugas Druskininkų savivaldybėje (toliau – asmenys), iki kito mėnesio 10 dienos privalo užpildyti deklaraciją vietinės rinkliavos administravimo informacinėje sistemoje adresu www.druskininkusavivaldybe.lt. 
2. Vietinės rinkliavos mokėtojas per mokestinį laikotarpį nesuteikęs apgyvendinimo paslaugų, privalo teikti vietinės rinkliavos deklaraciją, nurodydamas nakvynių skaičių – 0 (nulis). 

II SKYRIUS
PRISIJUNGIMAS IR DEKLARACIJOS PILDYMAS VIETINĖS RINKLIAVOS ADMINISTRAVIMO INFORMACINĖJE SISTEMOJE

3. Prie vietinės rinkliavos administravimo informacinės sistemos yra galimybė jungtis dviem būdais:
3.1. Elektroniniai valdžios vartai (jungiantis pirmą kartą);
3.2.	Su prisijungimo duomenimis (elektroninis paštas, slaptažodis);
4. Juridiniai ir fiziniai asmenys prisijungus prie sistemos užpildo reikiamą informaciją vartotojo paskyroje. 
5. Deklaracijos A dalies pildymas aprašytas III skyriuje.
6. Deklaracijos B dalies pildymas aprašytas IV skyriuje. 
7. Užpildžius visą reikalingą deklaracijos informaciją spaudžiamas mygtukas išsaugoti ir registruoti.
8. Deklaracijos patikslinimas yra atliekamas per meniu punktą Deklaracijos. 

III SKYRIUS
DEKLARACIJOS A DALIES UŽPILDYMO TVARKA

9. Pildant deklaracijos A dalį vietinės rinkliavos administravimo informacinėje sistemoje dauguma deklaracijos eilučių užsipildo automatiškai iš vartotojo paskyroje pateiktų duomenų.
10. Deklaracijos 02 eilutėje nurodomas deklaraciją teikiančio juridinio arba fizinio asmens kodas.
11. Deklaracijos 03 eilutėje nurodomi metai (skaičiaus formatu), už kurių mėnesio mokestinį laikotarpį teikiami deklaracijos duomenys.
12. Deklaracijos 04 eilutėje nurodomas konkretus mėnuo (skaičiaus formatu), už kurį teikiami deklaracijos duomenys.
13. Deklaracijos 05 eilutėje nurodomas asmens pavadinimas.
14. Deklaracijos 06 eilutėje nurodomas buveinės adresas.
15. Deklaracijos 09 eilutėje nurodomas asmens elektroninis paštas.
16. Deklaracijos 10 eilutėje nurodoma pagrindinė vykdomos veiklos rūšis: įrašomas veiklos kodas, pagal Ekonominės veiklos rūšių klasifikatorių (toliau – EVRK) (EVRK 2 red., patvirtinta Statistikos departamento prie Lietuvos Respublikos Vyriausybės generalinio direktoriaus 2007 m. spalio 31 d. įsakymu Nr. DĮ-226 „Dėl Ekonominės veiklos rūšių klasifikatoriaus patvirtinimo“).

IV SKYRIUS
DEKLARACIJOS B DALIES UŽPILDYMO TVARKA

17. Deklaracijos 11 eilutėje įrašomas bendras nakvynės vietų skaičius.
18. Deklaracijos 12 eilutėje įrašomas bendras per deklaruojamą mokestinį laikotarpį apgyvendinimo paslaugos gavėjams suteiktų nakvynių skaičius.
19. Deklaracijos 13 eilutėje pagal apgyvendinimo paslaugos gavėjų grupes nurodoma:
19.1. per deklaruojamą mokestinį laikotarpį suteiktų nakvynių skaičius asmenims vyresniems kaip 18 m. 
19.2. nustatytas rinkliavos dydis ( už vieną nakvynę);
19.3. apskaičiuota rinkliavos suma. Rinkliavos suma apskaičiuojama suteiktų nakvynių  skaičių dauginant iš nustatyto rinkliavos dydžio.
19.4. Pritaikyta lengvata. Pritaikyta lengvata skaičiuojama apskaičiuotos rinkliavos sumą  dauginant iš apgyvendinimo paslaugų gavėjų grupei nustatyto lengvatos procento.
19.5. Mokėtina rinkliavos suma. Mokėtina rinkliavos suma skaičiuojama iš apskaičiuotos rinkliavos sumos atimant pritaikytos lengvatos sumą.
20. Deklaracijos 14 eilutėje nurodoma bendra mokėtina į Savivaldybės biudžetą rinkliavos suma.
21. Deklaracijos 15 eilutėje nurodoma susidariusi vietinės rinkliavos nepriemoka su „+“ ženklu arba susidariusi permoka su „-“ ženklu.
22. Deklaracijos 16 eilutėje nurodoma priklausanti mokėti vietinės rinkliavos suma, kuri apskaičiuojama prie mokėtinos rinkliavos sumos pridedant susidariusią nepriemoką arba atimant permoką.
23. Deklaracijos 17.1, 17.2 ir 17.3 eilutėse įrašoma objekto, kuriame vykdoma veikla, pavadinimas ir adresas. 
24. Deklaracijos 18 eilutėje įrašomas objekto, kuriame vykdoma veikla, bendras nakvynės vietų skaičius.

V SKYRIUS
BAIGIAMOSIOS NUOSTATOS

25. Deklaracija pateikiama tik vietinės rinkliavos administravimo informacinėje sistemoje.
26. Už pateiktų duomenų teisingumą atsako apgyvendinimo paslaugas teikiantys asmenys.
_______________________________

